CELEX: 31981R0982
Language: el
Date: 1981-04-09
Title: Κανονισμός (ΕΟΚ) αριθ. 982/81 τής Επιτροπής τής 9ης Απριλίου 1981 περί τρίτης τροποποιήσεως τού κανονισμού (ΕΟΚ) αριθ. 2726/80 «περί τής χορηγήσεως ενισχύσεως στά συμπυκνωμένα γλεύκη σταφυλής καί στά διορθωμένα συμπυκνωμένα γλεύκη σταφυλής πού χρησιμοποιούνται στήν οινοποίηση κατά τήν αμπελουργική περίοδο 1980/81»

Avis juridique important

|

31981R0982

Κανονισμός (ΕΟΚ) αριθ. 982/81 τής Επιτροπής τής 9ης Απριλίου 1981 περί τρίτης τροποποιήσεως τού κανονισμού (ΕΟΚ) αριθ. 2726/80 «περί τής χορηγήσεως ενισχύσεως στά συμπυκνωμένα γλεύκη σταφυλής καί στά διορθωμένα συμπυκνωμένα γλεύκη σταφυλής πού χρησιμοποιούνται στήν οινοποίηση κατά τήν αμπελουργική περίοδο 1980/81»  

Επίσημη Εφημερίδα αριθ. L 099 της 10/04/1981 σ. 0029 - 0029

***** ΚΑΝΟΝΙΣΜΟΣ (ΕΟΚ) αριθ. 982/81 ΤΗΣ ΕΠΙΤΡΟΠΗΣ  της 9ης Απριλίου 1981  περί τρίτης τροποποιήσεως του κανονισμού (ΕΟΚ) αριθ. 2726/80 « περί χορηγήσεως ενισχύσεως στα συμπυκνωμένα γλεύκη σταφυλής και στα διορθωμένα συμπυκνωμένα γλεύκη σταφυλής που χρησιμοποιούνται στην οινοποίηση κατά την αμπελουργική περίοδο 1980/81»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοαράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 14 παράγραφος 2 και το άρθρο 65,  τον κανονισμό (ΕΟΚ) αριθ. 338/79 του Συμβουλίου της 5ης Φεβρουαρίου 1979 περί καθορισμού ειδικών διατάξεων σχετικών με τους οίνους ποιότητος που παράγονται εντός καθορισμένων περιοχών (3), όπως τροποποιήθηκε τελευταία από τον κανονισμό (ΕΟΚ) αριθ. 3456/80, και ιδίως το άρθρο 8 παράγραφος 2 τρίτο εδάφιο,  Εκτιμώντας:  ότι ο κανονισμός (ΕΟΚ) αριθ. 2726/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 182/81 (5), έχει προβλέψει τη χορήγηση ενισχύσεως στους παραγωγούς σταφυλών, οι οποίοι χρησιμοποιούν συμπυκνωμένα γλεύκη για την αύξηση του φυσικού αλκοολικού τίτλου της παραγωγής τους·  ότι για να τύχουν αυτής της ενισχύσεως οι παραγωγοί πρέπει, το αργότερο μέχρι τις 31 Μαρτίου 1981, να υποβάλουν πλήρεις τους φακέλους τους στον αρμόδιο οργανισμό παρεμβάσεως· ότι ο ως άνω κανονισμός προβλέπει δυνατότητα των Κρατών μελών να λαμβάνουν ορισμένα μέτρα που αφορούν τους συνεταιρισμένους παραγωγούς· ότι δυσχέρειες ερμηνείας ως προς το θέμα αυτό έχουν καθυστερήσει σε ένα Κράτος μέλος τη λήψη των αναγκαίων εθνικών μέτρων και ότι, κατά συνέπεια, οι παραγωγοί δεν είναι όλοι σε θέση να τηρήσουν τις προθεσμίες που προβλέπονται για την υποβολή των συμπληρωμένων φακέλων· ότι, για να επιτραπεί σε όλους τους παραγωγούς να επωφεληθούν από τα μέτρα που προβλέπονται από τον κανονισμό (ΕΟΚ) αριθ. 2726/80, είναι αναγκαίο να παραταθεί η προθεσμία για την υποβολή των εν λόγω φακέλων· ότι, κατά συνέπεια, είναι σκόπιμο να παραταθεί η προθεσμία που προβλέπεται για την ανακοίνωση στην Επιτροπή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2726/80 τροποποιείται ως εξής:  1. Η ημερομηνία «31 Μαρτίου 1981», που εμφαίνεται στο άρθρο 3 παράγραφος 1 εδάφιο δεύτερο, αντικαθίσταται από την ημερομηνία « 31 Μαΐου 1981».  2. Η ημερομηνία «15 Ιουνίου 1981», που εμφαίνεται στο άρθρο 4, αντικαθίσταται από την ημερομηνία «31 Ιουλίου 1981».  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.  (3) ΕΕ αριθ. L 54 της 5. 3. 1979, σ. 48.  (4) ΕΕ αριθ. L 281 της 25. 10. 1980, σ. 18.  (5) ΕΕ αριθ. L 21 της 24. 1. 1981, σ. 11.